b'\n_START_ARTICLE_\nJosip Zdol\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini gostilni\xc4\x8darja v Ponikvi pri \xc5\xa0entjurju. Ljudsko \xc5\xa1olo je obiskoval v rojstnem kraju, gimnazijo v Celju, ter \xc5\xa1tudiral pravo v Gradcu. Po kon\xc4\x8danem \xc5\xa1tudiju je sodno prakso opravljal v Celju, nato delal pri okrajnem sodi\xc5\xa1\xc4\x8du v Gornjem Gradu in Mariboru. Leta 1911 je bil imenovan za okrajnega sodnika in sodnega predstojnika na Vranskem, dobil naziv sodnega svetnika in tu slu\xc5\xbeboval do smrti._NEWLINE_V do tedaj nem\xc5\xa1ko uradovanje na sodi\xc5\xa1\xc4\x8du na Vranskem je uvedel sloven\xc5\xa1\xc4\x8dino in sploh \xc5\xa1\xc4\x8ditil slovenske interese. Bil je znan kot izvrsten pravnik. Leta 1925 je objavil razpravi: O potrebi, da se dopolni cesarski ukaz o obnavljanju in popravljanju mej in  Kolizija med predpisi o slu\xc5\xbebenih pogodbah med gospodarji.'